《雨中过龙西雨》
元代·郭钰

云连茅屋树声寒，旧补貂裘带尽宽。萧瑟乡关愁庾信，清明风雨过苏端。

苍龙波暖开鳞甲，黄鸟巢深护羽翰。侧想蓬莱云气上，群仙缥缈控飞鸾。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。